**Zapisnik**

sa 16. sjednice Školskog odbora Srednje škole Isidora Kršnjavoga u Našicama, održane dana 16. prosinca 2014. godine u školskoj knjižnici, s početkom u 18,45 sati.

**Prisutni:** Anđelko Cvijetović, Dražen Brkić,Lidija Lovrić, Josip Kršan, Ljiljana Blažević, Dražen Dasović, Marija Božić, voditeljica računovodstva, Željko Filjak, ravnatelj i Klementina Liška, zapisničar.

**Odsutni:** Boris Peić

Predsjednik Školskog odbora, prof. Cvijetović otvara 16. sjednicu Školskog odbora, pozdravlja prisutne članove, utvrđuje kvorum te predlaže sljedeći izmijenjeni i dopunjeni:

**D N E V N I R E D :**

1. Usvajanje zapisnika s prethodne sjednice,
2. Financijski plan za 2015. godinu i projekcija za 2016. i 2017. godinu,
3. Vremenik izradbe i obrane završnog rada za šk. godinu 2014/15., Ekonomska, trgovačka i ugostiteljska škola - izmjene,
4. Suglasnost Školskog odbora za zasnivanje radnog odnosa,,
5. Imovinsko-pravni odnosi - rasprava o imenovanju vještaka za procjenu nekretnina i datum očevida za nekretninu na k.č.br. 3007/3. i 3007/4., u svrhu postupka izvlaštenja,
6. Poziv za partnerstvo u projektu " Poduzetnički inkubator i obrtnička škola Našice",
7. Razno.-

Dnevni red je usvojen većinom glasova.

**AD 1.**

Predsjednik daje osvrt na zapisnik sa prethodne sjednice.

Nakon rasprave, Školski odbor je većinom glasova usvojio zapisnik sa prethodne sjednice.

**AD 2.**

Predsjednik Školskog odbora, prof. Cvijetović navodi sljedeću točku dnevnog reda: Financijski plan za 2015. godinu i projekcija za 2016. i 2017. godinu te daje riječ voditeljici računovodstva, Mariji Božić koja iznosi Financijski plan članovima Školskog odbora.

Ona ističe da se financijski plan škole izrađuje na temelju Uputa za izradu proračuna koje objavljuje Ministarstvo te prema Uputama nadležne jedinice lokalne i područne

( regionalne ) samouprave. Metodologija izrade plana propisana je Zakonom o proračunu i podzak. aktima, ponajprije Pravilnikom o proračunskom računovodstvu i računskom planu. Uputom za izradu proračuna Osječko-baranjske županije navedeno je da Vlada nije donijela Smjernice ekonomske i fiskalne politike za slijedeće trogodišnje razdoblje kao ni upute za izradu proračuna jedinica lokalne samouprave. Zbog navedenog, Županija je odredila limite prema kojima smo morali napraviti plan za 2015. godinu, a projekcije za 2016. i 2017. godinu prema indeksu 100. Sukladno proračunskim kvalifikacijama, plan treba biti izrađen prema programima i aktivnostima pa tako iz lokalnog proračuna imamo osnovni program prema opsegu i stvarnom trošku te dodatni program organizacije natjecanja (LIDRANO).

Za opseg nam je određeno 314.090,00 kn.

Iz opsega se financiraju troškovi službenih putovanja, stručnog usavršavanja, uredskog materijala i ostalih materijalnih rashoda, materijala za tekuće i investicijsko održavanje, troškovi telefona, pošte, promidžbe, komunalne usluge, računalne usluge, reprezentacija, članarine, ostali nespomenuti rashodi poslovanja.

Za stvarne troškove nam je određeno 1.049.218,00 kn, a čine ih troškovi prijevoza zaposlenika, nastavni materijal strukovnih škola, energija, usluge tekućeg i investicijskog održavanja po inspekcijskim nalazima – hitne intervencije, komunalne usluge prema Gradu, najamnina, te registracija i osiguranje nast. poljoprivrednih vozila.

Dodatni program planiran je sa 10.000 kn, a odnosi se na troškove domaćinstva za Lidrano na županijskoj razini.

Vlastiti izvori podijeljeni su u više programa, a to su: obrazovanje odraslih koji su planirani sa 21.000 kn, Školski sportski klub za koji je planirano 14.000 kn, državna natjecanja -3.000 kn, projekt volontera (stručno osposobljavanje) 48.000 kn, stručne ekskurzije 20.000 kn, te školska kuhinja za koju su rashodi planirani sa 142.000 kn.

Za plaće i ostale materijalne rashode iz Ministarstva znanosti, obrazovanja i sporta planirano je 12.003.440 kn.

Iz Državnog proračuna se osim plaća i ostalih rashoda za zaposlene, financira i rad stručnog vijeća te mentorstvo za profesore početnike sa 11.900,00 kn.

Ostali vlastiti izvori planirani su sa 204.000 kn u kojima su i rashodi za nabavu dugotrajne nefinancijske imovine, planirani sa 28.700 kn.

Još jedan program iz vlastitih izvora su radionice za praktičnu nastavu čiji su rashodi planirani sa 51.000 kn.

Budući da je prema uputi projekcija za 2016. i 2017. godinu ista kao i plan za 2015. g. tako su i prihodi za sve tri godine jednako planirani i ukupno iznose 13.939.648 kn za svaku godinu.

Nakon rasprave, Školski odbor većinom glasova donosi

**O D L U K U**

Donosi se Financijski plan prihoda i rashoda za 2015. godinu i projekcija plana za 2016. i 2017. godinu.

**AD 3.**

Predsjednik navodi sljedeću točku dnevnog reda: Vremenik izradbe i obrane završnog

rada za šk. godinu 2014/15., Ekonomska, trgovačka i ugostiteljska škola - izmjene. Predsjednik daje riječ ravnatelju koji ističe da će nam o tome nešto više reći prof. Lidija Lovrić, koja predaje u ekonomskoj i trgovačkoj školi.

Prof. Lovrić ističe da se ispostavilo da se Povjerenstvo u istom sastavu ponavlja iste dane, u isto vrijeme pa smo morali izmijeniti 1 dan da bi to ispravili, a radi se o 3. lipnju 2015. godine. Izmijenjeni vremenik će biti objavljen na web stranici škole.

Nakon rasprave Školski odbor, većinom glasova donosi

**O D L U K U**

Donosi se Izmijenjeni Vremenik izradbe i obrane završnog rada za šk. godinu 2014./2015. za Ekonomsku, trgovačku i ugostiteljsku školu.

**AD 4.**

Predsjednik navodi sljedeću točku dnevnog reda:Suglasnost Školskog odbora za radna mjesta te ističe da je 27. studenog 2014. godine bio ponovno raspisan natječaj za prof. ekonomske grupe predmeta (22 nast. sata na neodređeno, 8 nast. sati na neodređeno, 14 nast. sati na određeno i 5 nast. sati na određeno radno vrijeme), prof. geografije i prof. njemačkog jezika jer se nije javila nijedna stručna osoba. Stiglo je jako puno zamolbi, a na natječaj za ekonomsku grupu predmeta su se javila i dva hrvatska branitelja koji ispunjavaju uvjete natječaja, znači imaju položenu pedagoško-psihološku naobrazbu i podnijeli su sve isprave koje temeljem Zakona o pravima hrvatskih branitelja iz Domovinskog rata i članova njihovih obitelji ("NN"broj174/04,92/05,02/07,107/07,65/09,137/09,146/10,55/11,140/12,19/13,

33/13,148/13,92/14.) trebaju podnijeti.

Ravnatelj iznosi prijedloge:

1. PROFESOR EKONOMSKE GRUPE PREDMETA - neodređeno, puno radno vrijeme,22 nastavna sata - Aleksandar Pleša, dipl.oec., s položenim pedagoško-psihološkim kompetencijama - hrvatski branitelj iz Domovinskog rata;

2. PROFESOR EKONOMSKE GRUPE PREDMETA - neodređeno, nepuno radno vrijeme, 8 nastavnih sati + 14 nast. sati na određeno, nepuno radno vrijeme do 31. kolovoza 2015. g. - Anđelko Puljić, dipl.oec., s položenim pedagoško-psihološkim kompetencijama - hrvatski branitelj iz Domovinskog rata;

3. PROFESOR EKONOMSKE GRUPE PREDMETA - određeno, nepuno radno vrijeme, 5 nastavnih sati do 31. kolovoza 2015. g. - Danijela Puhanić, dipl.oec., s položenim pedagoško-psihološkim kompetencijama;

4. PROFESOR GEOGRAFIJE - određeno, nepuno radno vrijeme, 4 nastavna sata- nije se javila nijedna stručna osoba te sate bi trebala dobiti prof. Marina Jakobović umjesto sati pripravništva;

5. PROFESOR NJEMAČKOG JEZIKA - određeno, nepuno radno vrijeme, 4 nastavna sata- kako su stručne osobe koje su se javile na natječaj odustale, ponoviti natječaj.

Također trebamo suglasnost Školskog odbora za prof. hrvatskog jezika, kulturno-povijesne baštine i satničarku, Mirelu Čiček, zaposlenu u našoj školi do 15 dana odlukom ravnatelja koja je počela raditi 15. prosinca 2014. godine jer je prof. koja je radila na radnom mjestu hrvatskog jezika, kulturno-povijesne baštine i satničara, Kristina Knežević, otišla bolovanje zbog komplikacija u trudnoći te za prof. likovne umjetnosti, Ivana Hajeka (zamjena za Vanju Eberl, koja je otišla iz škole na drugo radno mjesto) do dobivanja suglasnosti Ministarstva znanosti, obrazovanja i sporta.

Prema članku 107. stavka 10. podstavka 1. Zakona o odgoju i obrazovanju u osnovnoj i srednjoj školi radnik može zasnovati radni odnos bez natječaja, na određeno vrijeme, kada obavljanje posla ne trpi odgodu, do zasnivanja radnog odnosa na temelju natječaja, a najduže do 60 dana.

1. PROF. HRVATSKOG JEZIKA, KULTURNO-POVIJESNE BAŠTINE I SATNIČAR- određeno,nepuno radno vrijeme, 17 nastavnih sati, do izbora kandidata putem natječaja, a najduže do 45 dana od 29. 12.2014.g.- Mirela Čiček, prof. filozofije i hrvatskog jezika i književnosti.

2. PROF. LIKOVNE UMJETNOSTI - određeno, nepuno radno vrijeme, 19 nastavnih sati +2 sata pripravništva, do izbora kandidata putem natječaja, a najduže do 45 dana od 15.01.2015.g.– Ivan Hajek, mag. likovne kulture.

Nakon rasprave, Školski odbor, većinom glasova, donosi

**O D L U K U**

o zasnivanju radnog odnosa na određeno vrijeme, do izbora kandidata putem natječaja,

a najduže do 45 dana, na radnom mjestu:

1. PROF. HRVATSKOG JEZIKA, KULTURNO-POVIJESNE BAŠTINE I SATNIČAR- određeno, nepuno radno vrijeme, 17 nastavnih sati, do izbora kandidata putem natječaja, a najduže do 45 dana od 29. 12.2014.g.- Mirela Čiček, prof. filozofije i hrvatskog jezika i književnosti.

2. PROF. LIKOVNE UMJETNOSTI - određeno, puno radno vrijeme, 21 nastavni sat, do izbora kandidata putem natječaja, a najduže do 45 dana od 15.01.2015.g.– Ivan Hajek, mag. likovne kulture.

Nakon rasprave, Školski odbor, većinom glasova, donosi

**O D L U K U**

o zasnivanju radnog odnosa za sljedeća radna mjesta, s početkom rada od 12. siječnja 2015. godine:

1. PROFESOR EKONOMSKE GRUPE PREDMETA - neodređeno, puno radno vrijeme, 22 nastavna sata - Aleksandar Pleša, dipl.oec., s položenim pedagoško-psihološkim kompetencijama - hrvatski branitelj iz Domovinskog rata - 4 člana Školskog odbora "ZA", 2 člana "PROTIV".

2. PROFESOR EKONOMSKE GRUPE PREDMETA - neodređeno, nepuno radno vrijeme, 8 nastavnih sati + 14 nast. sati na određeno, nepuno radno vrijeme do 31. kolovoza 2015. g. - Anđelko Puljić, dipl.oec., s položenim pedagoško-psihološkim kompetencijama - hrvatski branitelj iz Domovinskog rata - 4 člana Školskog odbora "ZA", 2 člana "PROTIV".

3. PROFESOR EKONOMSKE GRUPE PREDMETA - određeno, nepuno radno vrijeme, 5 nastavnih sati do 31. kolovoza 2015. g. - Danijela Puhanić, dipl.oec., s položenim pedagoško-psihološkim kompetencijama.

Nakon rasprave, Školski odbor, većinom glasova, donosi

**O D L U K U**

o raspisivanju ponovnog natječaja za sljedeća radna mjesta u nastavi:

1. PROFESOR NJEMAČKOG JEZIKA - određeno, nepuno radno vrijeme, 4 nastavna sata- zbog odustanka od rada na tom radnom mjestu stručnih osoba koje su se javile na natječaj.

Prijedlog članova Školskog odbora je da se kod sljedećih izmjena statuta unesu članci o testiranju kandidata koji su se prijavili na natječaj.

**AD 5.**

Predsjednik navodi sljedeću točku dnevnog reda: Imovinsko-pravni odnosi - rasprava o imenovanju vještaka za procjenu nekretnina i datum očevida za nekretninu na k.č.br. 3007/3. i 3007/4., u svrhu postupka izvlaštenja te daje riječ ravnatelju koji obavještava Školski odbor da smo od Službe za imovinsko-pravne poslove, ispostava Našice, dobili Zaključak o održavanju usmene rasprave na koju smo pozvani i imenovanju vještaka za procjenu nekretnina i određivanju datuma očevida za nekretnine na k.č.br. 3007/3, površine 83 m², u naravi dvorište A.Cesarca i k.č.br. 3007/4, površine 146 m², u naravi dvorište A. Cesarca, u vlasništvu Srednje škole Isidora Kršnjavoga Našice, a u svrhu pokretanja postupka izvlaštenja.

Ravnatelj ističe da ih je obavijestio da Školski odbor odlukom nije usvojio njihov prijedlog za izgradnju ugibališta s nadstrešnicama za dva autobusa na našoj nekretnini te da mi bez suglasnosti osnivača ne možemo ništa sa nekretninama u našem vlasništvu te su oni pokrenuli postupak izvlaštenja.

**AD 6.**

Predsjednik ističe šestu točku dnevnog reda: Poziv za partnerstvo u projektu " Poduzetnički inkubator i obrtnička škola Našice" te daje riječ ravnatelju kako bi pojasnio o čemu se radi. Ravnatelj ističe da je Grad Našice pokrenuo postupak uređivanja imovinskopravnih odnosa na nekretnini u vlasništvu RH, a radi se o bivšoj zgradi "Slavonije" IMK u Markovcu Našičkom, radi osnivanja Poduzetničkog inkubatora zbog rješavanja dugogodišnjeg problema prekapaciranosti prostora naše škole i kvalitetnog obrazovanja novih strukovnih kadrova u poduzetničkom okruženju. Ravnatelj predlaže članovima Školskog odbora da prihvate ovaj projekt Grada Našica uz prijedlog da se proširi kurikulum za zanimanja za koja nam je prostor nedostatan.

Nakon rasprave, Školski odbor većinom glasova donosi

**O D L U K U**

o prihvaćanju projekta Grada Našica "Poduzetnički inkubator i obrtnička škola Našice".

**AD 7.**

Predsjednik navodi sljedeću točku dnevnog reda:Razno te obavještava članove Školskog odbora o projektu "Građanin" s kojim smo dospjeli u Sabor RH, zadnji smo nastupili i bilo je vrlo uspješno prezentirano od strane naših učenika. Za rasvjetu na igralištu naše škole smo skupili 750.000,00 kn. To je postala poduzetnička ideja naših učenika. U proračunu Osječko-baranjske županije je izdvojeno 400.000,00 kn za igralište naše škole.

Ravnatelj obavještava Školski odbor da smo zaposlili spremačicu na 15 dana jer su nam dvije spremačice otišle na bolovanje, a preostale četiri ne mogu počistiti toliku kvadraturu škole i školske radionice i poljoprivrednog praktikuma.

Kako više nije bilo pitanja, ni prijedloga sjednica je zaključena u 19,40.

ZAPISNIČAR: PREDSJEDNIK ŠKOLSKOG ODBORA:

KlementinaLiška, dipl.iur. AnđelkoCvijetović, prof.